पाएं अपने शहर की ताज़ा ख़बरें और फ्री ई-पेपरडाउनलोड करें
अंतरराष्ट्रीय श्रमिक दिवस पर शहर भर के स्कूलों में ऑनलाइन गतिविधियों को आयोजन किया। जिसमें छात्रों बढ़-चढ़कर हिस्सा लिया। वहीं, बीसीएम स्कूल बसंत एवेन्यू में श्रमिक दिवस पर विभिन्न गतिविधियों का आयोजन किया। स्टूडेंट्स ने छोटी सुरक्षा किट तैयार कर वितरित की। वहीं, अन्य छात्रों ने योग आसन दिखाते हुए जागरूकता वीडियो बनाए। छात्रों ने संकट से लड़ने के लिए किए जाने वाले उपायों पर पोस्टर बनाए। श्रमिक वर्ग के प्रति अपना आभार व्यक्त प्रकट करते हुए धन्यवाद कार्ड तैयार किए। स्कूल प्रिंसिपल डॉ. वंदना शाही ने स्टूडेंट्स को सामाजिक रूप से सतर्क रहने के लिए प्रोत्साहित किया और दुनिया के सामने आने वाले कठिन समय में सक्रिय रूप से अपना योगदान दिया।
ग्रीनलैंड काॅन्वेंट स्कूल में मनाया लेबर डे
लुधियाना ग्रीन लैंड काॅन्वेंट स्कूल न्यू सुभाष नगर में किंडरगार्टन व प्राइमरी विंग के स्टूडेंट्स के लिए ‘मजदूर दिवस’ पर एक ऑनलाइन फैंसी ड्रेस प्रतियोगिता आयोजित की गई। स्टूडंट्स ने सहायक कर्मियाें की तरह वेशभूषा धारण कर समाज में उनकी अतुलनीय योगदान के प्रति आभार दर्शाया और अपने पात्र के बारे में कुछ पंक्तियां भी कहीं ।उन्होंने उन्हें अपने जीवन का एक महत्वपूर्ण अंग बताया। प्रिंसिपल डॉ. ज्योति सचदेव पुजारा ने समाज के सभी कार्यों के सही संचालन में उनके योगदान और जनता के कल्याण के लिए उनके द्वारा किए जा रहे निरंतर प्रयासों की सराहना की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva zho_Hant eng_Latn